**Kong Joffrey Baratheon** er en litterær figur fra fantasy-bokserien *En sang om is og ild*. I TV-serien *A Game of Thrones* blir han spilt av Jack Gleeson.

Bakgrunn
--------

I offentligheten er Joffrey angivelig den eldste sønnen, og arvingen til, kong Robert Baratheon og dronning Cersei Lannister, som begge inngikk en politisk ekteskap / allianse etter at Robert tok tronen med makt fra «Mad King» Aerys II Targaryen. I virkeligheten er hans biologiske far morens tvilling-bror, Jaime Lannister. Jamie har også en yngre søster, Myrcella Baratheon, og en yngre bror, Tommen Baratheon, som begge også er produkter av Jaime og Cerseis incest-forhold. Deres biologiske besteforeldre, Tywin Lannister og Joanna Lannister, var også søskenbarn.

Joffrey vokser opp som en amoralsk sadist, som forsøker å skjule grusomheten sin med sjarm. Dette illustreres best av svaret hans når hans (daværende) forlovede fornærmer ham: Joffrey uttaler at moren hans hadde lært ham å aldri slå en kvinne, og han gir derfor en ridder fra Kingsguard i oppdrag å slå henne i stedet. Han liker å tvinge folk til å kjempe til døden, og håndhever grusomme straffer - selv for mindre forbrytelser. Han har ingen følelse for personlig ansvar, og skylder på andre for hans egne feilgrep. Han mangler selvkontroll, og fornærmer ofte sine allierte eller andre familie-medlemmer.

Selv om Joffrey kan være intelligent og utspekulert, er han også veldig impulsiv - noe som ofte fører til at han tar irrasjonelle avgjørelser. Han ser ut til å ha praktisk talt ingen andre interesser enn sadisme eller ekstrem vold. Joffrey var 12 år gammel i begynnelsen av A Game of Thrones (i 1996)

Bøkene om Game of Thrones
-------------------------

Prins Joffrey blir tatt med av foreldrene til Winterfell, og blir forlovet med Sansa Stark for å skape en allianse mellom House Baratheon og House Stark. Til å begynne med er Joffrey snill og høflig mot Sansa. Imidlertid nekter han å vise sympati med familien når Bran Stark faller ned fra et høyt tårn og blir lam, før han blir fysisk tvunget til det av onkelen - Tyrion Lannister. Når de er på Kingsroad på vei til King's Landing, kommer Joffrey og Sansa over Arya Stark som øver på sverd-kamp sammen med Mycah.

Joffrey anklager Mycah for å ha angrepet en annen jente av adelig bryd. Men Arya sørger for at Mycah klarer å stikke av. Når Joffrey deretter forsøker å angripe Arya, beskytter kjæledyr-ulven Nymeria henne og skader Joffrey. Senere lyver Joffrey om angrepet, påstår at angrepet var fullstendig uprovosert, og krever at Nymeria burde avlives. Imidlertid blir Sansas ulv, Lady, drept i stedet. Senere sender Joffrey livvakten Sandor «The Hound» Clegane til å jakte på, og drepe, Mycah.

Senere oppdager Eddard Stark at Joffrey ikke er kong Roberts biologiske sønn. Han nekter derfor å erkjenne Joffreys krav på tronen, etter at kong Robert dør. Eddard blir deretter satt i varetekt, og utsender en falsk tilståelse om sitt eget forræderi. Joffrey lover Sansa at han skal være barmhjertig over faren hennes. Men han halshugger Eddard uansett, og han tvinger deretter Sansa til å se på farens hode.

**A Clash of Kings**
Joffrey kan så vidt bli sett i A Clash of Kings (fra 1998) og kommer ofte med forskjellige innfall og lunefullhet. Det viser seg å være vanskelig for selv moren hans å kontrollere ham. Når Sansa blir fengslet, får Joffrey ofte vaktene sine til å slå Sansa hver gang han mener at hun mishager ham.

Når Stannis Baratheon angriper King's Landing, forlater Joffrey slagmarken - noe som alvorlig skader moralen til resten av soldatene hans. Konflikten blir kun vunnet etter onkelen Tyrion Lannister forårsaker en skogbrann, og bestefaren Tywins mot-angrep i aller siste øyeblikk - hjulpet av styrkene til House Tyrell.

**A Storm of Swords**
Joffrey setter til side sin tidligere forlovelse med Sansa Stark, til fordel for Margaery Tyrell. Dette sementerer også en allianse mellom House Lannister og House Tyrell. I Tyrion og Sansas bryllup ydmyker Joffrey onkelen sin, og blir rasende når onkelen truer ham etter at han beordrer ham til å fullbyrde ekteskapet deres. Tyrion unngår bare straff fordi faren Tywin forsikrer Joffrey om at onkelen hans var «alkohol»-påvirket, og ikke hadde til hensikt å true kongen. 

Senere (etter hendelsene i «Red Wedding») planlegger Joffrey med glede å servere Sansa hennes nylig avdøde brors hode. Onkelen Tyrion og bestefaren Tywin blir rasende, og Tyrion truer Joffrey nok en gang. Etter nok en uenighet blir Joffrey sendt til rommet sitt av Tywin, til Joffreys fortvilelse. Under bryllupsfesten sin plager han gjentatte ganger Tyrion og Sansa, og presenterer et støtende skuespill om «The War of the Five Kings» der hver av kongene blir spilt av dverger - i forsøk på å ydmyke Tyrion.

Joffrey tvinger også Tyrion til å fungere som hans personlige servitør under bryllupet. Ved avslutningen av middagen dør imidlertid Joffrey, etter å ha drukket vin som også inneholdt gift. Tyrion blir anklaget for å ha stått bak dette mordet, og blir arrestert av Cersei Lannister i boken «A Storm of Swords» (fra 2000) men det blir senere avslørt at Lady Olenna Tyrell og Lord Petyr Baelish var de egentlige gjerningspersonene.

TV-serien Game of Thrones
-------------------------

### Sesong 1

Etter Robert Baratheons død sørger Cersei Lannister (spilt av Lena Headey) og hennes far Tywin (spilt av Charles Dance) å gjøre Joffrey til konge. Men moren hans planlegger å bruke Joffrey som en nikkedukke. Joffrey blir også forlovet med Sansa Stark (spilt av Sophie Turner) i håp om å sementere en sterkere allianse mellom Houses of Stark, og House Lannister.

Men Joffrey utvikler seg etter hvert til en grusom tyrann, og ser ut til å like sadisme, tortur og massemord som de nye hovedtrekkene i riket sitt. Han får til og med Sansas far Ned (spilt av Sean Bean) henrettet på grunn av påstått forræderi, til tross for Sansas bønner om nåde - og til moren Cerseis misbilligelse.

### Sesong 2

Joffreys tyranni forverrer situasjonen med Lannister-familiens krigsinnsats, ettersom onkelen Jaime (spilt av Nikolaj Coster-Waldau) blir tatt til fange av Stark-familien, og Joffreys onkler Renly (spilt av Gethin Anthony) og Stannis (spilt av Stephen Dillane) utfordrer Lannisters krav på jerntronen. Joffrey beordrer ofte sine Kingsguard til å slå hans kone Sansa Stark. Hans grusomhet, og uvitenhet om innbyggernes lidelser, gjør ham upopulær etter at han beordret City Watch til å drepe alle farens uekte barn i hele King's Landing.

Senere blir Joffrey nesten drept under et opprør. Når Stannis og hans hær angriper King's Landing, tjener Joffrey bare som en gallionsfigur og unngår de hardeste kampene. Når slaget etter hvert snur i Stannis sin favør, kaller Cersei sønnen til sikkerhet innenfor slottet, og dette skader moralen til soldatene deres.

Konflikten blir kun vunnet av hans onkel Tyrion (spilt av Peter Dinklage) og bestefaren Tywin Lannister, godt hjulpet av styrkene til House Tyrell. For å sementere alliansen mellom disse familiene blir Joffreys forlovelse med Sansa annullert, slik at Joffrey i steden kan gifte seg med Margaery Tyrell (spilt av Natalie Dormer)

### Sesong 3

Ekteskapet mellom Joffrey og Margarey har fremdeles ikke funnet sted. Men problemene vokser mellom Joffrey, og onkelen Tyrion og bestefaren Tywin. Joffrey ser også ut til å være lite interessert i sin nye forlovede.

Men blir overrasket og forandret over måtene hennes å vinne befolkningens gunst på. Under Tyrion og Sansas bryllup ydmyker Joffrey sin onkel Tyrion, og blir rasende når onkelen truer ham etter at Joffrey befaler ham å fullbyrde ekteskapet hans.

### Sesong 4

Joffrey gifter seg endelig med Margaery. Under bryllupsfesten deres plager han gjentatte ganger Tyrion og Sansa, og ydmyker onkelen. Men under festlighetene drikker Joffrey gift, og dør i løpet av bryllupet. Hans siste handling er et forsøk på å peke mot noe de andre gjestene tror er Tyrion. Som et resultat blir Tyrion feilaktig anklaget for å ha myrdet Joffrey, og Cersey beordrer at Tyrion skal arresteres.

Men det blir etter hvert avslørt at Lady Olenna Tyrell og Lord Petyr Baelish var de egentlige gjerningspersonene. Olenna, Margaerys bestemor, betror senere til Margaery at hun aldri ville ha tillatt at Margaery å gifte seg med Joffrey. Etter Joffreys begravelse blir hans yngre bror og arving, Tommen Lannister, kronet til konge. Tommen gifter seg deretter med Margaery.